b'\n_START_ARTICLE_\nTeknisk sporing\n_START_PARAGRAPH_\nTeknisk sporing er et tvangsmiddel i norsk straffeprosess hvor politiet benytter elektronisk peilingsutstyr p\xc3\xa5 en gjenstand for \xc3\xa5 kunne spore hvor gjenstanden befinner seg._NEWLINE_P\xc3\xa5talemyndighetene kan beslutte at teknisk sporing skal benyttes p\xc3\xa5 gjenstander (slik som kj\xc3\xb8ret\xc3\xb8y) n\xc3\xa5r noen med \xc2\xabskjellig grunn mistenkes for en handling eller fors\xc3\xb8k p\xc3\xa5 handling som etter loven kan medf\xc3\xb8re straff av fengsel i 5 \xc3\xa5r eller mer\xc2\xbb (eller en overtredelse av n\xc3\xa6rmere angitte straffebud)._NEWLINE_Retten kan ved kjennelse beslutte at politiet kan plassere teknisk peilerutstyr i \xc2\xabkl\xc3\xa6r eller gjenstander som den mistenkte b\xc3\xa6rer p\xc3\xa5 seg\xc2\xbb, i \xc2\xabveske eller annen h\xc3\xa5ndbagasje\xc2\xbb eller at politiet kan foreta innbrudd for \xc3\xa5 plassere slikt utstyr. En domstol kan kun fatte en slik kjennelse n\xc3\xa5r noen med \xc2\xabskjellig grunn mistenkes for en handling eller fors\xc3\xb8k p\xc3\xa5 handling som etter loven kan medf\xc3\xb8re straff av fengsel i 10 \xc3\xa5r eller mer\xc2\xbb (eller overtredelse av n\xc3\xa6rmere angitte straffebud<) I tillegg m\xc3\xa5 slik sporing antas \xc3\xa5 v\xc3\xa6re av \xc2\xabvesentlig betydning for \xc3\xa5 oppklare saken, og at oppklaring ellers i vesentlig grad vil bli vanskeliggjort\xc2\xbb.'